open-index/open-wikipedia-markdown huggingface dataset:
Dhagelan asmara

'*Dhagelan asmara, komedi romantis, *romcom*** utawa ***rom-com'''* (saka nyekak *romantic comedi*) yaiku subgénré crita rekan dhagelan lan asmara, fokus ing lakon sing entheng lan ngguyokaké ing jero crita-citra romantis, kayata katresnan sing bisa ngatasi kabeh alangan. Dhagelan asmara thumukul saka crita-crita dhagelan Grikenlan Kuna, crita asmara abad tengahan, lan dhagelan jaman Waluya abad ka-18, banjur ngrembaka dadi subgénré kaya dhagelan *screwball*, dhagelan wanita karir, lan dhagelan seks taun 1950-an ing Hollywood. 

Sarat umum sing kudu ana ing dhagelan asmara yaiku "*meet cute''", patembungan sing mbanyolaké utawa patembungan sing ora dikarepaké dening para paraga utama. Nanging patembungan iki sing malah njalari lumakune crita asmara.
Madiun Putra FC

Madiun Putra FC) (didekne nggawe jeneng Klub Sepakbola Madiun Putra, singkatane MPFC) ya iku tim bal-balan Indonésia sing markase ing Kutha Madiun, Jawa Wétan.
Rekan

]]

**Rekan** utawa **fiksi** yaiku pakaryan sing direka kanthi cara macitakarya, utamané samubarang pakaryan naratif, nggambaraké sawijing wong, prastawa, utawa papan panggonan sing kayal utawa kanthi cara kayal.   Kanthi ngéné, gegambaran rekan ora kudu cocog karo kasunyatan, sejarah, lan ora kudu lumebu akal. Ing makna lawas sing ciut, karya rekan tegesé narasi sing ditulis ing gancaran  asring mirunggan ing novel, novela, lan crita cekak.  Nanging ing makna sing luwih wiyar, rekan uga kalebu narasi kayal tinulis ing samubarang medhia, ora mung tulisan nanging uga pagelaran teater sanalika, filèm, acara tivi, drama radio, komik, gim maraga (*role-playing game*), lan gim vidéo.
Sepur Listrik seri iE305

**Sepur listrik seri iE305** utawa CLI-225 ya iku sepur sepur listrik sing dirancang lan diproduksi déning PT Industri Kereta Api (INKA) ing Madiun lan Banyuwangi, Jawa Wétan, kanthi kerjasama karo Japan Transport Engineering Company (J-TREC). KRL iki dibangun adhedhasar spesifikasi teknis sing ditemtokake dening Direktorat Jenderal Perkeretaapian (DJKA) Kementerian Perhubungan Indonesia.
## Sajarah 
KAI Commuter lan PT INKA nandatangani kontrak pengadaan 16 set utawa 192 unit iE305 tanggal 9 Maret 2023. Pangiriman kabeh seri iE305 bakal ditindakake kanthi bertahap wiwit taun 2025 nganti 2027. Seri kapisan iE305 rampung ing tanggal 15 Maret 2023. katindakake ing pabrik PT INKA Madiun.
### Proses pengiriman 
Ing tanggal 17 Maret 2025, sepur pisanan saka enem welas sepur listrik seri iE305 dikirim saka pabrik INKA ing Madiun menyang Depo Sepur Listrik Jebres Solo, sawise dina sadurunge tanggal 16 Maret 2025, kanggo pisanan menyang njaba area pabrik lan dipamerake marang wartawan ing Setatsiyun Madiun. Depo Sepur Listrik Solo Jebres ya iku Depo Sepur Listrik sing diduweni Pusat Pemeliharaan Sepur DJKA sing dikelola KAI Commuter. Pangiriman saben sepur ditindakake kanthi 2 tahap, saben tahap dumadi saka 6 sepur lan ditarik lokomontip diiringi sawetara unit sepur sing ora nganggo tenaga kanggo mbantu ngerem.
### Uji Coba 
 - Palur]]
Tanggal 18 Maret 2025 sore, KRL seri iE305 ngalami uji coba ing sekitar Setatsiyun Sala Jebres. Uji coba kasebut minangka introduksi awal kanggo sopir menyang sistem kontrol sepur lan pangaturan parameter. Wiwit sore nganti esuk tanggal 19 Maret 2025, iE305 nglakoni uji coba kecepatan penuh pisanan, 120 km per jam, ing jalur sepur Solo Jebres–Yogyakarta antarane Sala Jebres lan Lempuyangan. Sore-sore dianakake test run maneh saka Sala Jebres, nanging mung tekan Klaten. Uji coba kasebut ditindakake dening Industri Kereta Api (INKA), KAI Commuter, Toyo Denki, lan Surveyor Indonesia minangka konsultan pengawas lan pengujian.
## Formasi 
## Dhaftar Jaringan 
## Gladri 

Barkas:KRL Baru PT. INKA EA205 Mulai Uji Coba.jpg|al=|Sepur Listrik iE305 lagi diujicoba ing Lintas Yogyakarta
Barkas:Ujicoba Beban KRL INKA seri iE305.jpg|al=|Sepur Listrik iE305 mandheg Setatsiyun Manggarai
Barkas:KRL INKA seri EA207 (CLI-225) in Kampungbandan station (cropped).jpg|al=|Sepur Listrik seri iE305 ing Setatsiyun Kampung Bandan
Barkas:CLI-225 series VVVF inverter.jpg|al=|VVVF-IGBT punyane Sepur Listrik iE305
Barkas:CLI-225 series Motor Bogie.jpg|al=|Bogie milik Sepur Listrik seri iE305
Barkas:Simulasi Uji Beban KRL iE305.jpg|al=|Uji beban Sepur Listrik seri iE305

## Réferènsi 
## Pranala njaba
Tironmaya

dicipta ing taun 2020 dening paguyuban kawigaten (*advocacy group*) tanpehak (*nonpartisan*)RepresentUs]]
**Tironmaya** utawa*** deepfakes*** (tembung garba saka''''' '**deep**'''** ateges jumero lan**'' ''*fake*' ateges tiron ) yaiku citra, video, utawa swara sing wis kabesut utawa kariptayasa (*generate*) nganggo kacerdhasan gawéyan, piranti birid AI (AI-*based*), utawa piranti alus pambesut video lan audio. Tironmaya bisa niru rupaning wong asli uga paraga rekan. Teknologi iki kalebu wujud medhia tiron, yaiku medhia sing diripta dening kacerdhasan gawéyan kanthi cara nglumpukaké manèka werna bebakal medhia (*media element*) dadi wujud medhia anyar.  

Nalika tumindak nggawé konten tiron duduk prakara anyar, tironmaya rada béda amarga piguna *machine learning* (gegilutan mesin) lan kacerdhasan gawéyan,    kalebu algoritma *facial recognition* (wewanuhan wadana) lan *neural network* (jaringan talirasa tiron) kayata *variational autoencoders* (swapanyandhi manéka), dicekak VAEs uga *generatif adversarial networks* (jaringan sulaya mangriptayasa) dicekak GAN.  Sulihané, babagan forensik citra nggayuh cara murih bisa ndeteksi citra sing wes dimanipulasi.  Tironmaya marakaké akèh kawigaten amarga bisa piguna kanggo ngripta konten-konten kayata palecehan seksual marang bocah, vidéo porno wong-wong kondhang, *revenge porn* (pornografi endheman), warta palsu, *hoax* (liron), *bullying* (pepoyok), tur artakrénah (*financial fraud*).    

Para nimpuna wis ngandharaké potènsi tironmaya bisa kanggo mbabar parikandha klèru (disinformasi) lan cinatur gegethingan (ujaran kebencian),  uga bisa mrabawa lumakuné pamilihan umum.  Kanggo nandangi prakara iki, indhustri teknologi parikandha lan pangrèh luhur  mènèhi saran lan tatacara kanggo ndeteksi lan nyandhet pigunané tironmaya. Kajian akademik uga ngangsu kanthi jumero nggolèki lelantaran sing njumurung piguna tironmaya ing jroring (*online*) samana uga nggayuh tumindak kanggo nyandhet piguna alané.

Saka klangenan biasa nganti klangenan modheren kaya gim, teknologi tironmaya sansaya ora bisa dibédakaké saka kasunyatan,  tur sumadya kanggo kabèh masarakat. Saéngga bisa mrabawa indhustri klangenan medhia.
Kacerdhasan gawéyan mangriptayasa

**Kacerdhasan gawéyan mangriptayasa** (basa Inggris : **Generative AI**, utawa **GenAI**) yaiku subbidang kacerdhasan gawéyan sing nggunakaké modhèl mangriptayasa kanggo ngasilaké tulisan, citra, video, audio, kodhe piranti alus utawa wangun data liya.  Model iki nggilut pola lan tatasusun dhasar data gladhèn (*training data*) kanggo ngasilaké data anyar  miturut inputan, lumrahé saka parèntah basa alami awujud pakon.  

Piranti-piranti AI mangriptayasa sansaya akèh digunakaké wiwit anané prastawa jeblugan AI ing taun 2020-an. Prastawa iki bisa ana amarga tambah beciké  jaringan talirasa jumero (*deep neural networks*) birid (berbasis) transformer, mliginé modhèl basa gedhé utawa *large languange model* (LLM). Piranti-piranti utama kalebu bot guneman kayata ChatGPT, Copilot, Gemini, Claude, Grok, lan DeepSeek ; modhèl teks-marang-citra kayata Stable Diffusion, Midjourney, lan DALL-E ; lan model teks-marang-video kayata Veo lan Sora.    Parusahan-parusahan tèknologi ngrembaka AI mangriptayasa kayata OpenAI, xAI, Anthropic, Meta AI, Microsoft, Google, Mistral AI, DeepSeek, Baidu  lan Yandex.

AI mangriptayasa akèh diguna ing samubarang indhustri, kayata pangrembakan piranti alus,  kasarasan,  kauangan,  klangenan,  leladi naralanggan,  sales lan pamasaran,  kagunan, tinulisan,  busana,  saha rerèngan prodhuk.   

AI mangriptayasa wis digunakaké ing babagan durjamaya (*cybercrime*). Nanging uga akèh kanggo ngapusi lan nglironi wong lumantar warta palsu lan tironmaya (*deepfake*).  AI mangriptayasa bisa njalari katundhungé pakarya manungsa .  AI iki akeh diandharaké nerak ukum budiarta amarga digladhi migunani pakaryan-pakaryan wong akèh sing ndarbè prawenang cipta.  Akèh sistem AI mangriptayasa nggunakaké pusat data ukuran gedhé sing mènèhi prabawa kupengan kaya uwuh elektronik, piguna banyu kanggo pangadheman, uga piguna energi sing dipetung-petung mundhak sansaya akèh.
Lagu Kekaisaran Iran

jmpl|Instrumental USNB

## Lirik 
## Referensi 
## Link Eksternal 
* "Lagu Kekaisaran Iran" ing National Anthems Info
Panumpang

, 2008]]

**Panumpang** yaiku wong sing lelunga nggunakaké tetumpakan, nanging ora kajibah nglakokaké tetumpakan kasebut menyang tujuané,  lan uga dudu awak sing leladen. Tetumpakan iki bisa arupa sepédha, bis, montor, sepur panumpang, montor mabur, prau, kapal feri, prau pribadhi, wahana manèka medhan, montor salju, utawa tetumpakan liya.

Awak (yen ana), uga sopir (kalebu pilot), umumé ora dianggep panumpang. Tuladhané, pramugari ing maskapé pamaburan ora kalebu panumpang yen isih nindakaké dhines. Samana uga wong-wong sing nyambut gawé ing pawon utawa restoran ing kapal, lan karyawan reresik. Nanging karyawan sing numpak montor parusahan sing disetir wong liya dianggep panumpang, sanajan montor kasebut diguna kanggo urusan parusahan.
Tata wewanuhan wadana

**Tata wewanuhan wadana** (basa Inggris : *facial recognition*) yaiku tèknologi sing ndarbè kaconggahan nyocogaké paraupaning manungsa ing citra digital utawa video marang baudata (*database*) paraupan. Tèknologi iki lumrah piguna kanggo mènèhi winenangan (*otentikasi*) naraguna lumantar leladi pangabsah paridhiri (*layanan verifikasi ID*), sing lumaku kanthi cara nggolèki lan ngukur bagéyan-bagéyan paraupan saka citra wènèhan. 

Pangrembakan tèknologi kaya ngéné wis kawiwit ing taun 1960-an awujud aplikasi komputer. Wiwit metuné, tata wewanuhan wadana wis akeh piguna. Sapréné, wis ana ing punsel pinter saha ing tèknologi liya, kaya ing robot. Amarga wewanuhan wadana merlokaké pangukuraning fisik paraupan manungsa, tèknologi iki banjur kalebu minangka biometrik. Sanajan katitian tata wewanuhan wadana  ora sadhuwur *iris recognition* (wewanuhan iris), *fingerprint image acquisition* (panyitran titi driji), *palm recognition* (wewanuhan hasta) lan *voice recognition* (wewanuhan swara), nanging tèknologi iki isih akèh dipiguna jalaran prosesé sing nirkontak.  Tata wewanuhan wadana wis kapatrap ing lakwantara manungsa-komputer (*interaksi manusia-komputer*) tingkat dhuwur, vidéo titiawas, panegakan ukum, nlika (*screening*) panumpang ing papan-papan angkudan umum, ngréwangi mancas babagan pagawéan lan dol-tinuku omah, uga ngindeks citra kanthi otomatis. 

Tata wewanuhan wadana sapréné wis digunakaké dening pangrèh luhur uga parusahan-parusahan ing saindenging donya. Kaefektifan tèknologi iki isih werna-werna. Sistem luwih lawas manawa dibusak amarga ora efektif. Piguna sistem iki nuwuhaké dedebatan. Ana sing kandha tèknologi iki nerak privasi masarakat, asil wewanuhan sing asring klèru, marakaké bebakon jalwèstri (*gender norms*),  marpat suku (*racial profiling*),  lan ora anané pangayoman kanggo data biometrik sing wigati. Thukulé medhia tiron kaya *deepfake* (tironmaya) njalari kawigaten tumrap kaamanan tèknologi iki. Jalaran iki marakaké pepacuh tata wewanuhan wadana ing sawetara kutha ing Amérika Sarékat. Kawigaten masarakat iki marakaké parusahan jejaring sosial Meta Platforms mandhegi piguna tata wewanuhan wadana Facebook ing taun 2021, banjur mbusak data pindé paraupan luwih saka samilyar naraguna.  Tumindak iki dadi sawijiné owah-owahan paling gedhé ing piguna wewanuhan wadana sajeroné sajarah tèknologi. IBM uga mandheg nawakaké tèknologi wewanuhan wadana amarga jalaran sing padha.
Francesco Cossiga

**Francesco Cossiga** (26 Juli 1928 - 17 Agustus 2010) ana politisi Italia. Dhèwèké njabat dadi Mahamantri Itali  wiwit taun 1979 nganti 1980. Dhèwèké njabat manèh dadi Presidhen Italia Prèsidhèn Italia wiwit taun 1985 nganti 1992.

## Pralana njaba
Tatanan

**Tatanan, tata,** utawa **sistem,** yaiku keklumpukan barang-barang sing padha lakwantara (*berinteraksi*) utawa padha nggayut siji marang liyané lan tumindak minurut pranata tartamtu kanggo mujudaké tatanan manunggal sing wutuh.  Tatanan, sing dikubengi lan diprabawa dening kupengané, diandharaké dening winates, jiringan (*struktur*), ancas, lan kawedhar ing pigunané. Tatanan minangka subjek sajeroné kawruh téyori tatanan uga élmu-élmu tatanan liyané.

Tatanan ndarbè sawetara sipat umum, kaya jiringan, piguna, tumindak, uga sambung-sumambungé (*interconnectivity*).
Antonio Segni

**Antonio Segni** (2 Februari 1891 - 1 Desember 1972) ana politisi Italia. Dhèwèké njabat dadi Mahamantri Italia wiwit taun 1955 nganti 1957 lan manèh wiwit taun 1959 nganti 1960. Dhèwèké njabat manèh dadi Presidhen Italia wiwit taun 1962 nganti 1964.

## Pranala njawi
Modhèl

**Modhèl** utawa **kadyan** yaiku pralambang sawijining barang, wong, utawa tatanan (*sistem*) sing mawa desana. Tetembungan iki asalé saka basa Inggris pungkasan abad ka-16 kanthi teges rantaman wangunan. Tumurun saka basa Prancis lan basa Itali sing punjeré saka basa Latin *modulus* kanthi makna sawijining ukuran.

Modhèl bisa dipérang dadi modhèl fisik (kaya modhèl kapal utawa modhèl busana) lan modhèl abstrak (kaya sakumpulan pepadha matématika sing ngandharaké lumakuné atmosfer kanggo nitikira swaca). Modhèl abstrak utawa modhèl gagas (*konseptual*) dadi pusaté kawruh filsafat élmu.  

Ing riset èlmiah lan èlmu terapan, modhèl beda karo teori. Modhèl mung nggambaraké kasunyatan kanthi ancas luwih nyumurupi utawa bisa nitikira donya. Déné teori luwih dhuwur ancasé amarga dadi andharané kasunyatan.
Malih basa

**Malih basa**, yaiku prastawa malihing basa ing klumpukan panyatur sawijiné basa menyang basa séjén sing lumrahé linakon ing mangsa suwé. Asringé, basa sing dirasa luwih aji lan ndarbé drajad dhuwur miyar lan mrabawa basa sing dirasa luwih asor, sanajan dening panyatur asliné dhéwé. Tuladhané yaiku malihé piguna basa Gaulish menyang basa Latin nalika rèh-rèhan Kamaharajan Rum.   

Asimilasi basa uga bisa dadi lelantaran bebarengan karo asimilasi budaya nalika budaya séjén ketemu banjur nyambor dadi siji.
Tatasungsun

sing wigati kanggo pigunané.]]
**Tatasungsun**, **tatasusun**, **jiringan**, utawa **struktur** yaiku sungsunan lan pepanthaning

bebakal-bebakal (*elemen-elemen*) sing magepokan sajeroné barang utawa tatanan. Utawa, barang utawa tatanan sing disungsung samene rupa murih tumata.

Tatasungsun fisik kalebu barang-barang gawéyan manungsa kaya wewangunan lan mesin. Uga kalebu barang-barang dudu gawéyan manungsa kayata makluk urip, mineral lan dat-dat kimia. Déné tatasungsun tanfisik utawa abstrak tuladhané tatasungsun data ing èlmu komputer lan musik. Wernané tatasungsun ana akèh. Kayata, saralisah (gegambaraning gegayutan siji barang marang akèh barang), jaringan (sing nampilaké gegayutan akeh barang marang akèh barang), lan kisi (nuduhaké sesambungan barang sing tetanggan ing lowahan (*space*)).
Basantara

**Basantara,** tembung garba saka 'basa' lan 'antara' yaiku basa sing digunakaké ing paguneman antara klumpukan wong sing beda basa biyungé. Mliginé arupa basa katelu sing séjé saka basa sing dicatur asli dening kaloro panutur. Basa iki uga karan basa parantara, basa dedagang, utawa basa umum.

Basantara wis ngrembaka ing saindhenging donya salawas babading manungsa. Kadhang amarga kanggo niaga (saéngga karan "basa dedagang" murih tumindak dol tinuku bisa kalakon). Bisa uga jalaran liya kaya kabudayan, agama, diplomasi, administrasi, lan kanggo lelinton desana (*pertukaran informasi*) antar nimpuna saka séjé nagara.   Tetembungan iki karan '*lingua franca*' ing basa Inggris sing dijupuk saka '*Mediterranean Lingua Franca*' (basantara Segara Tengah) abad tengahan. Yaiku basa pijin birid basa Roman sing piguna dening bakul-bakul ing cekungan Sagara Tengah wiwit abad ka-11 nganti abad ka-19. Basa donya —basa sing dicaturaké akèh wong saka manèka nagara— manawa bisa karan basantarané donya.
Basa cures

, 500–300 SM, Museum Ashmolean]]
**Basa cures** utawa **basa pati** yaiku basa sing ora ana manèh panyatur asliné sing isih urip.   '*Basa jinem *('''**dormant**)*** yaiku basa pati sing isih dadi lambang paridhiri (*identitas'') kanggo sawijining suku. Basa iki kerep ngalami tumindak revitalisasi.  Basa sing ndarbè panyatur asli karan basa modhèren utawa basa sing tansah urip kanggo mbédakaké karo basa pati, utamané ing babagan pandhidhikan.

Basa bisa cures amarga anané linakon asimilasi budaya sing njalari prastawa malih basa. Uga amarga akeh panyatur asli sing luwih demen piguna basa manca sing dadi basantara.  

Ing taun 2000-an, gunggung kurang luwih 7.000 basa wis cures ing donya. Akèh-akèh saka basa iki yaiku basa-basa cilik sing panyaturé namung sathithik lan kaancam cures. Pametungan sing dibabar taun 2004 ngandharaké manawa 90% basa sing digunakaké ing taun semana bisa cures ing taun 2050.
Cinatur gegethingan

**Cinatur gegethingan** sajatiné tetembungan sing ora duwé makna manunggal lan ajeg. Bausastra Cambridge medhar yen makna cinatur gegethingan sing ing basa Inggris karan''''' '**hate speech**''''*  yaiku "caturan umum kang mawa rasa gething utawa ngajani tumindak ala marang sawijing wong utawa keklumpukaning wong lelantaran suku, agama, jalwèstri (*gender*), utawa orientasi jalwèstriné".  *Encyclopedia of the American Constitution* (Bausastra Pranatanagara Amérika) macak yen cinatur gegethingan "umumé kalebu guneman kang mawa padon utawa pepoyokan marang sawiji wong utawa keklumpukané wong amarga sipat darbéné kayata suku, rupa kulit, asal nagara, jalwèstri, katandayan (*disabilitas*), agama, utawa orientasi jalwèstriné".  Cinatur iki bisa kalebu ajan-ajan marang kelas masarakat tartamtu utawa marang kapracayan rajaniti.  Sapréné, ora ana siji makna kanggo negesi apa sing aran  "gegethingan" utawa "pepoyokan". Ing babagan ukum, teges cinatur gegethingan bisa werna-werna ing saben nagara. 

Ana akèh dedebatan ing bab kamardikan cinatur, cinatur gegethingan, uga pranata ukumé.  Angger-angger ing sawetara nagara ngandharaké cinatur gegethingan minangka caturan, pawakan, tumindak, tulisan, utawa giyaran sing ngajani paripeksa (*kekerasan*) utawa prangira marang sawiji wong utawa klumpukané wong amarga kalebu ing sawijiné pepanthan (suku, agama, jalwèstri, nagara, lsp). Utawa tumandang moyok lan nyacad marang wong/klumpukan amarga pepanthan mau. Angger-angger iki manawa bisa nepungi klumpukan sing kaayom minurut kaanan tartamtu.    Ing sawetara nagara, kurban cinatur gegethingan bisa njaluk ganti rugi lumantar ukum perdata, ukum pidana, utawa loro karoné. Ing Amèrika Sarèkat, samubarang tumindak sing kalebu "cinatur gegethingan" kaayom dening pranatagara. Tegesé wong sing nglakoni durung mesthi bisa kaukum amarga ana kamardikan cinatur.     

Cinatur gegethingan ditampa kanthi umum minangka salah sawijiné lelantaran tumindak  adidurja (*kejahatan massal*) kayata genosida.  Ajan-ajan genosida dadi rupa cinatur gegethingan sing durlaksana, lan wis katuntut ing pradata nagarantara (*pengadilan internasional*) kayata pradata durja nagarantara kanggo Rwanda (*International Criminal Tribunal for Rwanda'').
Alcide De Gasperi

**Alcide Amedeo Francesco De Gasperi** (3 April 1881 - 19 Agustus 1954) ana politisi Italia. Dhèwèké njabat dadi Mahamantri Italia wiwit taun 1945 nganti 1954.

## Pranala njaba
Modhèl basa

**Modhèl basa** yaiku modhèl utawa kadyan saka kaconggahan wutek manungsa ngasilaké basa alami.   Modhèl basa ndarbé mupangat kanggo maneka bubuhan (*tugas*). Kayata kanggo wewanuhan wicara (*speech recognition*),  pertalan mesin,  riptayasa basa alami (*natural language generation*) murih bisa kasil teks sing luwih kaya manungsa, wewanuhan aksara optika (*optical character recognition*), optimasi rute,  wewanuhan hastatulis (*handwriting recognition*),  induksi paramasastra (*grammar induction*),  lan pangolehbalen desana (*information retrieval*).  

Modhèl basa gedhé (*large languange model*, LLMs), sapréné dadi wujud sing canggih dhéwé, utamané modhèl basa sing birid transformer sing digladhi ing klumpukan data luwih gedhé (asring piguna teks sing diudhal saka internet). Modhèl basa iki ngganti modhèl sing birid jaringan talirasa bebalènan (*recurrent neural network*), sing uga ngganti modhèl sadurungé sing murni mung modhèl setatistik, kaya modhèl basa tembung n-gram.
Gumawé pepunton

sing nggambaraké tumindak muntu nalika ngadhepi lampu sing ora bisa murup]]
Ing psikologi, **gumawé pepunton, gumawé kaputusan, njupuk kaputusan, muntu,** utawa ing basa Inggris karan '''decision making'***,** iku kalebu tumindak anggalih (*proses kognitif*) sing ngasilaké pilihan marang kapracayan utawa tumindak ing antara maneka kamungkinan pilihan-pilihan sing ana. Tumindak iki bisa asipat rasional utawa tanrasional. Gumawé pepunton iku tumindak nenalaran (*reasoning process*) birid anggepan, aji, kakareman (*preferensi*) lan kapracayaning wong sing nggawé pepunton. Saben tumindak iki ngasilaké pilihan pungkasan, sing manawa njalari sawijiné lakon. *''''

Riset babagan iki uga dibabar kanthi label pamecahan masalah, utamané ing riset psikologi Éropah.
Piranti alus sabrang platfom

Ing komputasi, **piranti alus sabrang platfom** utawa **piranti alus sabrang sagan**, (basa Inggris: *cross-platform software*) yaiku piranti alus komputer sing diyasa murih bisa lumaku ing sawetara sagan komputasi.  Sawetara piranti alus sabrang platfom merlokaké winangunan sing kapisah kanggo saben platfom sing séjé. Nanging uga ana sing bisa lumaku sanalika ing samubarang sagan tanpa pasumadyan mirunggan, tinulis ing basa pertalan (*interpreted languange*) utawa dikompèl menyang bitakodhe portabel sing pamertal (*interpreter*) utawa paket *run-time-*mé minangka komponen umum utawa baku ing kabèh platfom sing dijurung. 

Tuladhané, sawijiné aplikasi sabrang platfom bisa lumaku ing Linux, macOS uga Microsoft Windows. Piranti alus sabrang sagan manawa bisa lumaku ing werna-werna platfom, utawa saora-orané bisa lumaku ing rong platfom. Sawetara wrangkakarya (*framework*) kanggo pangrembakaning piranti alus sabrang sagan yaiku Codename One, ArkUI-X, Kivy, Qt, GTK, Flutter, NativeScript, Xamarin, Apache Cordova, Ionic, lan React Native.
Topan Senyar

**Topan Tropis Senyar** ya iku topan tropis langka lan bebayani sing nrajang Ujung Malaysia, Thailand Kidul, lan Sumatra, Indonésia ing November 2025. Angin topan iki ndarbèni karikatan angin banter dhéwé gunggung 49 mph (80 km/jam) lan nggawa udan deres saha banjir bandhang menyang Ujung Malaysia, Thailand, lan Sumatra, Indonésia. Topan tropis iki maujud jalaran pidihan atmosfer sing asor ing 22 November, wewengkon pidihan asor kasebut sansaya rosa lan dumadi depresi nalika mangulon. Banjur badai depresi kasebut marosa lan dadi depresi luwih jero amarga konveksi sing ngrembaka lan ajeg. Nanging, pikembangan luwih adoh winates amarga cedhak karo dharat. Angin iki tumeko menyang Sumatra sisih lor-wétan nalika cedhak tengah wengi lan wiwit dadi bebaya amarga saya akèhé gesekan angin. Topan iki minangka topan tropis kapindho sing kacathet mujud ing Supitan Melaka sawisé Badai Tropis Vamei ing taun 2001.

Topan tropis Senyar marakaké angin banter, lemah longsor, lan banjir bandhang sing niwasaké saora-orané 608 wong ing telung nagara. Indonésia dadi sing nemen dhéwé kanthi 343 wong tiwas, 937 tatu-tatu, lan 316 kalapur ilang ing Sumatra (166 tiwas ing Sumatra Lor, 132 ing Sumatra Kulon, lan 47 ing Aceh). Thai dhéwé lumapur yen 263 kurban tiwas ing 10 panagara, kalebu 200 wong ing Panagara Songkhla.

Bekas-bekas Topan Senyar isih pinuju menyang Malaysia banjur metu maneh ing Segara Cina Kidul tanggal 28 November, sawisé iku Badan Meteorologi Jepang miwiti nglacak. Pusat Pamrayitna Topan Bebareng uga nerusaké paringatan, ngandharaké yen badai wis pinuju menyang cekungan Pasifik Kulon lan marosa.
Garis luwur

**Garis luwur**, utawa **altitudo**, yaiku pangukuran let-letan (*jarak*) sing biasané menyang vertikal utawa "munggah", antarané datum pathokan lan barang sing diukur. Teges pesthiné lan datum pathokan bisa séjé maknané miturut babagané (kaya ing pamaburan, geometri, survei geografis, ulahraga, utawa pidihan atmosfer). Sanajan tetembungan '*altitude*' utawa garis luwur lumrah piguna kanthi makna dhuwur sadhuwuring lumah sagara (*height above sea level*), ing geografi istilah '*elevation*'  utawa kadhuwuran luwing asring piguna.

Ing pamaburan, garis luwur biasane diukur adhedhasar rata-rata lumah sagara (*permukaan laut*) utawa ndhuwur lumah lemah (*permukaan tanah*) kanggo mesthèkaké navigasi lan operasi pamaburan tansah aman. Ing geometri lan survei geografis, garis luwur mbiyantu yeyasan pepethan topografi kanthi tlesih lan bisa mangerteni kadhuwuran medhan (*terrain elevation*) kanthi cetha. Ing babagan ulah raga ing garis luwur dhuwur kaya jlajah alam (*trekking*) nyumurupi lan nyesuaiaké marang garis luwur wigati kanggo daya tahan awak lan kaamanan. Garis luwur dhuwur tegesé oksigen saya suda, sing bisa nyebabaké lelara yen ora nglakoni tumindak sing cocog.

Pangukuran let-letan menyang "ngisor" umumé karan jejeru *(depth)*.
Pidihan atmosfer

**Pidihan atmosfer**, uga diwanuhi kanti aran **pidihan hawa**, **tekanan atmosfer**, utawa **tekanan udara** , yaiku pidihan sing ana ing atmosfer bumi. Bebakon atmosfer (cihna: atm) yaiku ekan saka pangukuran iki sing gunggungé , sing padha karo 1.013,25 milibar, 760mm Hg, 29,9212inciHg, utawa 14,696psi.  Ekan atm kira-kira padha karo rata-rata pidihan atmosfer ing lumah sagara ing Bumi. Kanthi tembung liya, pidihan atmosfer bumi ing lumah sagara kira-kira 1 atm. 

Ing akèh kahanan, pidihan atmosfer asring nyedhaki pidihan hidrostatis jalaran boboté hawa ana sandhuwuré cecek pangukuran. Nalika kadhuwuran (*elevasi*) mundhak, bobot atmosfir dadi luwih sithik, mula pidihan atmosfir saya mudhun bebarengan karo papan sing saya dhuwur. Yen dibanding yari-yari utawa radhius Bumi, atmosfer Bumi iku kalebu tipis. Utamané lapisan atmosfer padhet ing papan sing dumunung ing garis luwur (*altitude*) cendhak. Mulané kakebatan gravitasi (*percepatan gravitasi*) bumi minangka fungsi saka garis luwur bisa dianggep konstan lan ora menehi prabawa akèh. Pidihan ngukur gaya saben ekan area, kanthi ekan SI-né yaiku pascal (1 pascal = 1 newton saben meter pasagi, 1N/m2). Rata-rata, kolom hawa kanthi jembar malintang 1 sentimeter pasagi (cm2), dipetung saka rata-rata lumah sagara nganti pucuk atmosfer bumi, ndarbé massa kira-kira 1,03 kilogram lan menehi gaya utawa "bobot" kira-kira 10,1 newton, ngasilaké pidihan 10,1 N/0 cm.kN/m2 (101 kilopascals, kPa). Kolom hawa kanthi jembar malintang 1in2 bakal duwé bobot sawatara 14,7lbf, lan ngasilaké pidihan 14,7lbf/ing 2.
Médhia wilènan

kaya YouTube, vidéo kaya film NASA cekak bab rekacipta seragam antariksa iki diputer kanthi instan gumantung saka sambungan internet naraguna, lan vidéo kasebut diundhuh sebagéyan ing latar wuri.]]
**Médhia wilènan** utawa **médhia striming** yaiku kekirimaning data multimèdhia lumantar jaringan kanggo diputer ing pamuter media. Médhia sing dikirim arupa wilènan utawa aliran paket-paket jaringan saka server menyang klien lan dikirim kanthi cara sakala (*real-time*) utawa nyedhaki sakala.  Prosès iki séjé karo ngundhuh berkas, ing ngendi naraguna pungkasan piwoleh kabeh berkas media sadurungé muter berkas kasebut. Wilènan luwih lumrah diguna ing babagan *video on demand* (video miturut jejaluk), wilènan televisi, lan leladi wilènan musik lumantar Internet.

Sauntara wilènan akèh digayutaké marang piwolehé multimèdhia saka server let adoh lumantar internet, leladi iki uga kalebu multimèdhia jaring (*offline*) antarpiranti sajeroné jaringan area lokal. Kayata, nggunakakè DLNA  lan server omah, utawa sajeroné jaringan aréa pribadhi antarané rong piranti piguna Bluetooth (sing nggunakaké gelombang radio tinimbang IP). Wilènan jrojing (*online*) wiwitané dikondhangaké dening RealNetworks lan Microsoft ing taun 1990-an  lan wiwit tuwuh dadi cara misuwur déwé kanggo muter musik lan vidéo,  kanthi akèh leladi lelangganan wujud wiwit taun 2010-an.  Wilènan audio menyang salon nirkabel, asringé piguna Bluetooth, minangka piguna liya sing wis umum sajroné dasawarsa kasebut.  Wilènan sanalika (*live streaming*) yaiku kekirimaning konten kanthi cara sakala, padha karo giyaran télévisi sanalika sing ngirim konten lumantar saluran télévisi. 

Prabédan cara kekirimaning konten saka medhia mung dipatrap mligi kanggo konten digital modhèren. Amarga ing médhia tradhisional cara kekirimaning konten gumantung saka wujuding konten iku déwé. Bisa arupa wilènan (kaya ing radio lan télévisi) utawa tanwilenan (kaya ing buku, kaset video, CD audio). Tetembungan "médhia wilènan" bisa dianggo ing babagan saliyané video lan audio. Kayata  ing sulih teks katutup (*closed caption*) sanalika, *ticker tape*, lan teks sakala, sing kabeh dianggep "teks wilènan".
Rekayasa pakon

**Rekayasa pakon** (basa Inggris: *prompt engineering*), yaiku tumindak natasungsun utawa nyipta prentah kanthi ancas ngasilaké wetonan luwih becik saka modhèl kacerdhasan gawéyan mangriptayasa (AI). Tumindak iki kalebu ngreka pitakon sing genah, muwuhi wirasa (*konteks*) sing cocog, lan mrayoga pitembungan kanggo nuntun modhèl murih bisa saya tlesih, miguna, lan ngasilaké respons luwih ajeg. 

Pakon yaiku teks basa alami sing njlèntrèhaké bubuhan (*tugas*) sing kudu linakon déning AI.  Pakon kanggo modhèl basa teks-marang-teks bisa arupa pitakon, prentah, utawa pranyatan luwih dawa sing mawa wirasa, prentah, uga babad pacelathon. Rekayasa pakon manawa uga kalebu ngrumusaké pitakon, nemtokaké gaya, pilihan tembung lan paramasastra,  nyumadyani wirasa sing salaras, utawa njlèntrèhaké sipat sing kudu ditiru AI. 

Nalika mursita (*berkomunikasi*) karo teks-marang-gambar utawa modhèl teks-marang-audio, pakon biasané wujud wedharan saka apa-apa sing dikarepaké dadi wetonan. Tuladhané, "foto mutu dhuwur saka antariksawan sing nunggang jaran."  utawa "Lo-fi alon BPM elektro santai kanthi sampel organik".  Makon modhèl teks-marang-gambar bisa uga kalebu muwuhi, mbusak, utawa nandhesaké tembung kanggo piwoleh jejer (*subjek*), gaya, tata panggon, pancahyan, lan kaéndahan sing dikarepaké.
Jeblugan kacerdhasan gawéyan

**Jeblugan kacerdhasan gawéyan** utawa **jeblugan AI**,   yaiku mangsa ing ngendi kacerdhasan gawéyan thumukul kanthi rikat. Jeblugan iki prastawa sing isih lumaku terus sing mulané wiwit 2010 nganti 2016, nanging katon sansaya tambah rikat ing tahun 2020-an. Tuladhané kalebu tèknologi kacerdhasan gawéyan mangriptayasa, kaya modhèl basa gedhé lan kacerdhasan gawéyan pangriptayasa gambar (*AI image generator*) dening parusahan kaya OpenAI, uga kamajuan ing bab èlmiah, kaya titikira linempit protèin (*protein folding prediction*) sing dipanggedhèni dening Google DeepMind. Mangsa iki kadhangkala karan **mangsa semi AI**, kanggo mbedakaké karo mangsa AI sadurungé.   Lan kanggo taun 2025, ChatGPT minangka sasana web akeh dhéwé didhayohi nomer 5 sadonya sawisé Google, YouTube, Facebook, lan Instagram.
Montor swasetir

**Montor swasetir**, **montor nirsopir**, **montor tanpa sopir**, utawa **montor otonom**,    yaiku montor sing bisa lumaku kanti namung sithik utawa blas ora piguna lebon manungsa (*human input*).  Kadhangkala karan **taksi robot**, sanajan tetembungan iki mligi kanggo montor swasetir sing dikemunah dening parusahan pandum tumpak (*ridesharing company*). Montor swasetir kajibah kanggo kabèh tumindak nyetir in dalan. Kayata ngertèni kahanan kupengan, ngemonitor sistem-sistem wigati, saha ngendhalèkaké wahana, kalebu navigasiné saka asal menyang papan tujuan.
Corak Bathik Latohan

**Corak bathik Latohan** (carakan:ꦕꦺꦴꦫꦏ꧀ꦧꦛꦶꦏ꧀ꦭꦠꦺꦴꦃꦲꦤ꧀) utawa **corak latoh** yaiku salah sawijining corak bathik kang ngrembaka lan asli saka Lasem, Rembang. Corak iki kajupuk saka tuwuhan latoh utawa kerep diarani anggur laut (salah sawijining jinis *rumput laut*) kang urip ana ing segara lor. Corak bathik latohan iki kagolong corak bathik anyar kang lagi digawé ing tahun 1980an ing Lasem, Rembang. Corak latohan iki digawé wujud ngrembakaké lan nglestarèkaké bathik Lasem lumantar kréasi corak anyar kang bisa nuduhakaé dedaya alam ana ing Lasem. Saiki Latohan uga wus dadi salah siji titikané corak bathik Lasem.
jmpl|Latoh (Anggur Laut)

## Gladri 

Barkas:Kain Batik Lasem Motif Kreasi Flora, Cucuk Telu, Latoh.jpg|Kain Bathik Lasem Corak Tuwuhan, Cucuk Telu, Latohan
Barkas:Kain Motif Lerek Kawung, Latohan, Melati Batik Tiga Negeri.jpg|Bathik Telung Nagri Corak Lèrèk, Latohan, Mlathi
Barkas:Kain Batik Motif Kreasi Latohan, Seritan, Daun Jarak Batik Tiga Negeri.jpg|Kain Bathik Telung Nagri Corak Latohan, Seritan, Ron Jarak
Barkas:Kain Batik Motif Kreasi Gringsing, Seritan, Latohan Batik Tiga negeri.jpg|Bathik Telung Nagri Corak Grinhgsing, Seritan, Latohan

## Rujukan
Kakareman

Ing psikologi, ékonomi lan filsafat, **kakareman** utawa **preferensi** yaiku tetembungan teknis piguna kanggo nggambaraké tumindak milih ing antarané pilihan-pilihan sing ana. Tuladhané, wong luwih milih barang A tinimbang barang B yen luwih dhemen marang barang A tinimbang B. Kakareman minangka barang inti ing kawruh teori pepunton (*decision theory*) amarga gegayutané marang prilaku. Sawetara titicara (*metode*) kayata *Ordinal Priority Approach* (Panyaket Pratama Maurut) nggunakaké gegayutan kakareman kanggo gumawé pepunton. Minangka kaanan asil kapénginan ati, kakareman ndarbé gegayutan rakèt marang kakarepan (*desire*). Bédané, kakarepan tumuju marang siji barang. Déné kakareman bebandhinganing antara pilihan-pilihan, sing salah sawijiné luwih didhemeni.

Ing bebagan lelahron (*insolvency*), tetembungan iki kanggo nemtokake kawajiban sing kudu tumandang luwih dhisik dening pehak sing kelahron (*insolvent)*.
E.M.A.S

***E.M.A.S*** (Edaran Muzik Aspirasi Semasa) kuwi album studio kaping sanga saka Siti Nurhaliza sing dirilis ing taun 2003 lan dadi album paling apik ing taun 2004 ing Malaysia.

## Dhaptar lagu 
# *Bukan Cinta Biasa* (Dewiq/Siti Nurhaliza)
# *Debaran Cinta* (Zuriani & Faridah Abdul Razak / Siti Nurhaliza)
# *Untuk Selamanya* (Julfekar / Rashid S. & Rashid S. / Julfekar)
# *Ku Yakini* (Helen Yap & Siti Nurhaliza)
# *Oda Bumi Anbia* (Mat SW & Ad Samad)
# *Janji Kasih* (Aidit Alfian & Siti Nurhaliza)
# *Sebenar Cinta* (Ajai & Siti Nurhaliza)
# *Air Mata Ibu* (Aiman & Ad Samad / Tanty)
# *Ku Milikmu* (Zuriani & M. Zulkifli / Siti Nurhaliza)
# *Di Sini Ku Berjanji* (Azmeer & Senibayan)

## Produksi 
* Penerbit Eksekutif: **Tan Su Loke**
* Penolong Penerbit Eksekutif: **Edwin Tan**
* Penerbit: **Aubrey Suwito, Helen Yap, Zulkefli Majid, Aidit Alfian, Azmeer, Zuriani, Julfekar, Ajai & Wong**
* Penyelaras Produksi: **Jason Foo**
* A&R Coordinator: **Zulkefli Majid**
* Pengurus Promosi: **Bard**
* Pengurusan Artis: **Siti Nurhaliza Productions (M) Sdn Bhd**
* Unit Promosi: **Ariffin, Mie, Rahayu & Sabariah (Singapore)**
* Studio Rakaman: **Pro Recording Studio (Cheras Perdana)**
* Juru Adun: **Wong, Vincent & Koh**
* Mastering: **Genesis Mastering Lab Sdn. Bhd.**
* Fotografi: **Bustamam Mokhtar**
* Juru Solek: **Nurul Shukor**
* Penaja Pakaian: **Michael Ong, Butik Pepe**
* Penaja Aksesori: **Christian Dior**
* Konsep Cover: **Rauna Jud (Urban Ad)**
Omah Oei

**Omah Oei** yaiku salah sawijiné omah lawas kang isih awujud ana ing Lasem. Omah iki dadi salah sawijiné jujugan wisata sujarah kang ana ing Lasem. Omah Oei madeg ing dalan Jatirga, nomer 10. Lasem, Rembang.
jmpl|Omah Oei Lasem

## Sujarah 
Jumbuh karo jenengé omah iki pancèn duwèné anak putuné Oei Am kang asalé saka nagri Cina. Saiki kang nduwèni Omah Oei wis mancik ing turunan kaping pitu, yaiku Grace Widjaya. 

## Jujugan Wisata 
Omah Oei saiki dadi jujugan wisata kang patut diparani nalika ana ing Lasem. Omah iki kagolong isih jangkep lan karumat tinimbang omah lan wewangunan liya kang ana oing Lasem. Ing sajeroné omah iki ana gladri cilik kanggo majang poto-poto anak putu piturun Oei Am lan omah iki isih kagolong jangkep kanti prabotan asli saka jaman biyen. Ing bagéyan kidul omah ana sumur kang diwènèhi jeneng Sumur Sumber Girang, jeneng iku dijupuk saka jeneng désa panggoné omah iki. Ing ngarep lan sisih kidulé omah iki dadi panggon wisata kulinèr, ana kopi lelet kang dadi andhelan wisatawan nalika ing Lasem.

## Rujukan
Klenthèng Cu An Kiong

Klenthèng Cu An Kiong (Carakan:ꦖꦶꦄꦤ꧀ꦑꦺꦴꦁ; Hanzi:慈安宮; Hànyǔ Pīnyīn**:**cí ān gōng; teges: "Dalem Katentreman Welas Asih") yaiku klenthèng paling tuwa ing Kutha Lasem lan kaduga uga paling tuwa ing Pulo Jawa. 

## Bagéyan-bagéyan ing Klenthèng 
Ing lowahan utama klentheng kanggo altar sembahyangan lan nyarèkaké reca Dèwi Tian Shang Shèng Mu ing sisih wuri, bagéyan iki minangka panggonan paling wingit lan sembarangan bisa kabuka kanggo sapa baé. Ing salah sawijiné lawang isisih ngarep, ing sisih kiwa lan tengen inebing lawang kagambar piyayi Cina Lasem loro, Bi Na Ngun lan Na Li Ni kang mulangi cara mbathik marang para warga. Ing jaman semana yèn kapéngin bali menyang nagri Cina kudu ngentèni gantiné mangsa (eneré angin), para bangsa Cina iki mandeg, mbangun omah, lan netep ing Kutha Lasem. Saya suwé saya akeh omah pomahan kang diduwèni bangsa Cina ing Kutha Lasem, lan kaduga ing abad XVI Klenthèng Cu An Kiong iki diyasa. Nanging bukti-bukti kang nrangaké babagan iku wus ilang, amarga anané panjarahan déning bala prajurit Walanda ing jaman panjajahan. Miturut cathetan kang tau diwaca dening Pangurus Musiyum Indhonésia ing Den Hag, Walanda klenthèng iki diyasa ing taun 1477. Wujud wewangun kang bisa dideleng nganti saiki yaiku kasil pamulyanan kang katindakaké ing tahun 1883.

Ana sapérang sumber kang ngaranani sabab ora anané cathetan pangagegé klenthèng Cu An Kiong amarga para bangsa Cina kang labuh lan ngadegaké iku golongan padangan/sudagar kang ora kadhidhik lan pacèn ora kulina nulis cathetan.

## Rujukan
Reracanan dhigital

**Reracanan dhigital** utawa **pangomposisian dhigital** (basa Inggris : *digital compositing*) yaiku tumindak nyungsun maneka gambar  kanggo ngasilaké gambar pungkasan sing manunggal. Umumé kanggo dicithak, kanggo *motion picture* (gambar mobah), utawa kanggo ditampilaké ing layar. Reracanan dhigital padha karo reracanan film optik. Tumindak iki dadi sawijiné bagéyan ing pangolahan VFX.
Ngracana

. Enem bal basket diwuwuhaké ing gambar asli kanggo nggambaraké lintasan uncalan.]]

**Ngracana** utawa **pangomposisian** (basa Inggris : *compositing*) yaiku tumindak nggabung, nyungsun, uga nata gambar-gambar visual sing asalé séjé-sejé dadi gambar manunggal murih katon kaya asalé padha. Suting *live-action* (laga langsung) kanggo racana biasané karan "*chroma key*" (kunci warna), "layar biru", "layar ijo" lan aran-aran liyané. Sapréné, ngracana bisa digayuh lumantar manipulasi gambar digital. Nanging, teknik racana sadurungé jaman dhigital wis ana wiwit filem anggitan Georges Méliès ing pungkasan abad kaping 19, lan sawetara teknik-teknik isih digunakaké nganti saiki.
Setatsiyun Kampung Bandan

**Setatsiyun Kampung Bandan (KPB)** iku stasiun sepur sing dumunung ing Jakarta Lor. Stasiun iki dumunung cedhak karo WTC Mangga Dua. Stasiun kasebut nduweni trek sing dhuwur kanthi embankment lan trek tingkat lemah. Trek tingkat elevated digunakake dening sepur antarane Jakarta Kota lan Tanjung Priuk, minangka Jalur Tanjung Priuk. Trek darat digunakake sepur menyang Cikarang minangka Jalur Lingkar Cikarang. Stasiun iki wis kaping pirang-pirang kena banjir.

## Layanan 
## Integrasi 
## Referensi
Nuke (piranti alus)

**Nuke** yaiku aplikasi reracanan dhigital lan efek visual birid node sing pisanan dirembaka dening Digital Domain. Piranti alus iki digunakaké ing prosès  pascaprodhuksi kanggo acara télévisi lan filèm. Nuke cumepak kanggo Windows, macOS (nganti Monterey), lan RHEL / CentOS. Foundry wis ngrembaka piranti alus iki wiwit Nuke kaadol ing taun 2007.

Parusahan-parusahan sing nggunakaké piranti alus iki tuladhané Digital Domain, Walt Disney Animation Studios, Blizzard Entertainment,  DreamWorks Animation,  Illumination Mac Guff,  Sony Pictures Imageworks, Sony Pictures Animation, Light Chaser Animation Studios, Framestore,  Industrial Weta, Framestore,   Industrial lan Digital Cahya & Piandel .
Mars Wonogiri Sukses

**Mars Wonogiri Sukses** iku dibuat tahun 1986. Iku mars Wonogiri
[kiri|jmpl|Peta [Wanagiri]]

## Lirik 
### Basa Indonesia 

Wonogiri aman makmur dan sejahtera
Wonogiri Sukses semboyan kita
Stabilitas mantap tanpa hambatan
Undang-undang kita patuhi
Koordinasi Keterpaduan
Tuk mencapai sasaran yang tepat
Evaluasi untuk berdaya guna
Semangat juang kekuatan kita
Wonogiri Sukses!

## Referensi
Corak Bathik Lokcan

**Corak Bathik Lokcan utawa Lok Chan** (carakan: ꦕꦺꦴꦫꦏ꧀​ꦧꦛꦶꦏ꧀​ꦭꦺꦴꦏ꧀ꦕꦤ꧀) yaiku salah sawijiné corak bathik kang ana ing Bathik Lasem, Rembang, Jawa Tengah. Corak bathik iki kajupuk saka gegambaran Manuk Hong (Phoenix) kang dikréasikaké karo Manuk Walèt utawa Sriti. Ing Lasem corak bathik iki uga digandhèngaké karo corak latohan lan corak watu pecah kang minangka dadi corak lataré. Ing Cirebon, corak iki dadi corak kang digunakaké ing sajroning busana Jogèd Topèng Cirebonan.

Saliyané ana ing Lasem, corak bathik iki uga ana lan dadi titikané bathik kang asalé saka Tuban. Pancèn wajar menawa corak iki uga umum lan ana ing Tuban amarga Tuban lan Lasem iku papan kang isih cedhak lan padha-padha kutha pasisir lan olèh dedaya Kabudayan Cina lumantar tekané para prantonan Cina ing jaman kapungkur.
Setatsiyun Cikarang

**Stasiun Cikarang (CKR)** iku stasiun sepur sing dumunung ing Karangasih, Cikarang Utara, Jawa Kulon, Indonésia, nglayani kutha Cikarang. Sadurungé stasiun iki mung dilayani layanan sepur regional antara Jawa Kulon lan Jakarta. Iki kalebu ing wilayah layanan sepur listrik komuter wiwit Oktober 2017.

## Sajarah 
Stasiun Cikarang pisanan dibukak dening Bataviasche Oosterspoorweg Maatschappij (BOS) tanggal 14 Agustus 1890, lan dadi bagéan integral saka bukaan saka Batavia menyang Karawang segmen jaringan sepur. Ing wektu iku, bangunan kasebut isih nduweni status halte sepur karo halte sepur Tjikarang lan mung ana rong jalur sepur ing empplacemente. Sawise kabeh jaringan sepur BOS angsal dening Staatsspoorwegen, watara taun 1920-an nomer baris tambah papat. Kenaikan iki ndadekake sepur Bumel bisa njupuk lan nyelehake penumpang lan barang ing halte sepur Tjikarang.
## Layanan 
## Referensi
Bon Appétit, Your Majesty

**Bon Appétit, Your Majesty** inggih punika sèri drama Koréa *(K-romcom)* kanthi *genre fantasy rom-com high-stakes* ingkang dipunbabar déning *Netflix* wiwit tanggal 23 Agustus. Sèri punika nyampuraken unsur *chemistry* ingkang narik, drama *time-slip* (lelampahan wekdal), lan intrik karajan. Sèri drama punika dipunsutradarai déning Chang Tae-yoo, ingkang sadèrèngipun naté nyutradarani *My Love from the Star*. Sèri punika nyariosaken prakawis satunggaling juru masak *perfectionist* saking mangsa modhèrn ingkang dumadakan lumebet dhateng mangsa kraton lan kepeksa masakan kangge satunggaling ratu ingkang dipunsebat *tyrant* (ratu ingkang tembelan lan kejem). Sèri punika nglibataken juru paraga Lim Yoon-a minangka Chef Yeon Jiyoung lan juru paraga Lee Chae-min minangka Ratu Yeonhui. Sèri punika ugi nyawisaken *visual* ingkang saé lan *food cinematography* ingkang éndah, ndadosaken cariyos katresnan *survival* punika katingal sanget.

Serial drama punika ingkang dilakoni Lim Yoon-a melibatkan maragani tokoh utami, sarta Lee Chae-min. Lim Yoon-a sadèrèngipun kondhang amargi perananipun ing *King the Land* lan *Big Mouth* , lan Lee Chae-min termasuk aktor ènggal dalam sampun naté main di *Crash Course in Romance* lan *High Cookie* .
# Choi Gwi Hwa dadi Pangeran Agung Jesan, seduluré raja sing wis seda lan uga pakliké Raja Lee Heon. Ing crita, dheweke nduwé peran penting dadi kepala pawon kraton, sing ngatur lan ngawasi kabeh urusan masakan ing njero istana.

## Referensi
Prasasti Seni

***Prasasti Seni*** minangka album studio Siti Nurhaliza sing nomer sewelas. Album iki dirilis tanggal 12 April 2004.

## Dhaptar lagu 
# *Introduksi Siti*
# *Dialah di Hati* (Aidit Alfian & Habsah Hassan)
# *Pendirianku* (Zuriani & M. Zulkifli)
# *Cinta Tak Berganti* (Iman Wan & Siti Nurhaliza)
# *Cahaya Seribu Liku* (Andy Flop Poppy & Siti Nurhaliza / Tanty)
# *Hanya Dirimu* (Ajai & Hani MJ)
# *Lagu Rindu* (Yasin)
# *Sakti* (Mohar & Loloq)
# *Pejam Matamu* (G. Nola & Siti Nurhaliza)
# *Kembalikan Indah* (Helen Yap & Siti Nurhaliza / Slen)
# *Ku Menunggu* (Aidit Alfian & Habsah Hassan)
# *Seindah Biasa* (Pongky Jikustik)
# *Prasasti Seni: Siti*

## Produksi 
* Penerbit Eksekutif: **Tan Su Loke**
* Penolong Penerbit Eksekutif: **Edwin Tan**
* Penerbit: **Aidit Alfian, Zuriani, Iman Wan, Andy Flop Poppy, Ajai, Yasin, Mohar, Along Exists, Helen Yap, Pongky Jikustik & Aubrey Suwito**
* Penyelaras Produksi: **Jason Foo**
* A&R Coordinator: **Zulkefli Majid**
* Pengurus Promosi: **Bard**
* Pengurusan Artis: **Siti Nurhaliza Productions (M) Sdn Bhd**
* Unit Promosi: **Ariffin, Riz, Rahayu & Sabariah (Singapura)**
* Juru Adun: **Wong, Vincent & Koh**
* Studio Rakaman: **Pro Recording Studio (Cheras Perdana)**
* Juru Solek: **Nurul Syukur**
* Fotografi: **Bustamam Mokhtar**
* Konsep Cover: **Rauna Jud (Urban Ad)**
* Mastering: **Genesis Mastering Lab Sdn Bhd**
* Tajaan pakaian: '''Ong's Collection**
* Tajaan penginapan: **D'Ark Resort, Janda Baik'''
Musée Marmottan Monet

**Musée Marmottan Monet**, dumunung ing 2 rue Louis Boilly ing arondisemen kaping 16 Paris, antarane Taman Renelagh lan "Bois de Boulogne". Iki kalebu koleksi karya-karya penting dening pelukis Claude Monet lan karya Impresionis liyane kayata Renoir, Manet lan Morisot.

## Sajarah 
Gedung museum iki wiwitane dadi pondhok mburu kanggo François Christophe Edmon Kellermann (1802-1868), Adipati Valmy kaping 3. Ing taun 1883, Paul Marmottan (1856-1932) ndarbeni gedung iki, sing dituku bapakne Jules Marmottan (1829-1883) lan ing ngendi dheweke nggawe koleksi lukisan primitif Jerman, Flemish, lan Italia sing penting. Paul, sejarawan seni lan kolektor gedhe, ngembangake gedung iki kanthi artefak lan lukisan saka Kekaisaran Pertama. Sawise seda ing taun 1932, dheweke mewarisake gedung lan kabeh koleksi kasebut menyang Akademi Seni Rupa, sing banjur dadi Museum Marmottan.

Ing taun 1957, museum iki nampa sumbangan koleksi Victorine Donop de Monchy, ahli waris bapakne, Georges de Bellio, sing kenal karo karya-karya Manet, Monet, Pissarro, Sisley lan Renoir lan minangka salah sawijining penggemar lukisan Impresionis pisanan.

Ing taun 1966, Michel Monet, putra kapindho pelukis kasebut, mewarisake koleksi lukisan bapakne menyang akademi, sing minangka koleksi paling penting saka Claude Monet ing donya. Museum kasebut banjur nggabungake sumbangan liyane, kayata karya Henri Duhem lan Mary Sergeant (1987) lan koleksi karya Manet, Berthe Morisot, Degas, Renoir lan Henri Rouart saka Yayasan Denis lan Annie Rouart (1996).

## Cathetan suku 
## Pranala njaba 
* 
* Museum website